《满江红 晓起》
清代·毛媞

晓起梳头，尘满了、玉台明镜。试推窗，东风却比，西风还劲。

乱树推听黄鸟语，小园懒步红芳径。最堪怜、半好半残花，春如病。

寒共暖，相为政。蜂与蝶，应争胜。只青青帝子，坐来端正。

芳草也能迎淑气，丛兰别自成幽性。但小廊、一带曲阑干，闲堪凭。

作者简介：浙江钱塘人，字安芳。毛先舒女，徐邺妻。性孝。工诗。卒年四十。与邺诗合刻有《静好集》。